**Liam Foudy** (s. 4. helmikuuta 2000 Scarborough, Ontario, Kanada) on kanadalainen jääkiekkoilija, joka pelaa NHL-joukkue Nashville Predatorsin organisaatiossa. Hän on pelipaikaltaan keskushyökkääjä. Columbus Blue Jackets varasi hänet 18. pelaajana pelaajana kesällä NHL:n varaustilaisuudessa 2018.

Pelityyli
---------

*The Sports Forecaster* -sivuston mukaan Foudy on nopea ja urheilullinen hyökkääjä, joka luistelee erittäin nopeasti ja sekoittaa luistelullaan vastustajan peliä. Hänellä on korkea potentiaali hyökkäyspäässä, hyvä runko ja Foudy pelaa hyvin molempiin suuntiin. Sivusto luonnehtii hänet kuitenkin varsin "raakileeksi", joten Foudyn tulee ulosmitata potentiaaliaan ajan kanssa ja käyttää myös enemmän kokoaan hyödyksi sekä lisätä voimaa.

Ura
---

### Seuraura

Foudyn kasvattajaseura on Toronto East Enders. Hän pelasi kauden 2015–2016 Markham Majorsin AAA-junioreissa, joiden sisäisen piste-, maali- ja syöttöpörssin Foudy voitti tehoilla 19+19=38. London Knights varasi hänet 18. pelaajana OHL:n varaustilaisuudessa 2016. Foudy siirtyi joukkueeseen kaudeksi 2016–2017. Hänen tulokaskautensa liigassa toi 58 runkosarjaottelussa tehot 9+6=15. 13 pelaamassaan playoff-ottelussa Foudy jäi ilman tehopisteitä. Kaudella 2017–2018 hän teki OHL:n runkosarjassa tehot 24+16=40. Foudy oli Knightsin kolmanneksi paras maalintekijä. Hän pelasi kauden aikana myös CHL Top Prospects Gamessa.

Columbus Blue Jackets varasi Foudyn ensimmäisellä kierroksella 18. pelaajana NHL:n varaustilaisuudessa 2018. Jo heinäkuussa hän teki seuran kanssa kolmivuotisen tulokassopimuksen.

Kesäkuussa 2022 Foudy teki Blue Jacketsin kanssa kaksivuotisen jatkosopimuksen.

Lokakuussa 2023 Blue Jackets asetti Foudyn waivers-listalle, josta Nashville Predators poimi hänet joukkueeseensa.

### Maajoukkueura

Foudy pelasi alle 18-vuotiaiden MM-kilpailuissa vuonna 2018. Hän edusti myös Canada Whiten joukkuetta World U-17 Hockey Challengessa vuonna 2015, jolloin Foudy voitti kultaa.

Muuta
-----

Foudyn isä Jean-Luc on entinen kanadalainen jalkapalloilija, joka pelasi ammattilaisena CFL-tasolla Ottawa Rough Ridersin ja BC Lionsin joukkueissa. Hänen äitinsä France Gareau on entinen pikajuoksija, joka voitti 4 × 100 metrin viestijuoksun olympiahopeaa Los Angelesin olympiakisoissa 1984.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | Markham Majors | GTMMHL | 32 | 19 | 19 | 38 | 14 | – | – | – | – | – |
| 2016–2017 | London Knights | OHL | 58 | 9 | 6 | 15 | 19 | 13 | 0 | 0 | 0 | 0 |
| 2017–2018 | London Knights | OHL | 65 | 24 | 16 | 40 | 22 | 4 | 1 | 1 | 2 | 0 | U18 | 5 | 2 | 2 | 4 | 0 |
| 2018–2019 | London Knights | OHL | 62 | 36 | 32 | 68 | 32 | 11 | 6 | 6 | 12 | 12 |
|  | Cleveland Monsters | AHL | – | – | – | – | – | 8 | 2 | 0 | 2 | 2 |
| 2019–2020 | London Knights | OHL | 45 | 28 | 40 | 68 | 24 | – | – | – | – | – | U20 | 7 | 3 | 1 | 4 | 4 |
|  | Columbus Blue Jackets | NHL | 2 | 0 | 1 | 1 | 0 | 10 | 1 | 1 | 2 | 0 |
| 2020–2021 | Columbus Blue Jackets | NHL | 24 | 0 | 4 | 4 | 6 | – | – | – | – | – | MM | 10 | 0 | 2 | 2 | 0 |
|  | Cleveland Monsters | AHL | 12 | 3 | 13 | 16 | 0 | – | – | – | – | – |
| 2021–2022 | Cleveland Monsters | AHL | 29 | 7 | 12 | 19 | 6 | – | – | – | – | – |
|  | Columbus Blue Jackets | NHL | 1 | 0 | 0 | 0 | 0 | – | – | – | – | – |
| 2022–2023 | Columbus Blue Jackets | NHL | 62 | 7 | 7 | 14 | 8 | – | – | – | – | – |
| 4 kautta | yhteensä | OHL | 230 | 97 | 94 | 191 | 97 | 28 | 7 | 7 | 14 | 12 |
| 4 kautta | yhteensä | NHL | 89 | 7 | 12 | 19 | 14 | 10 | 1 | 1 | 2 | 0 |
| 3 kautta | yhteensä | AHL | 41 | 10 | 25 | 35 | 6 | 8 | 2 | 0 | 2 | 2 |

Lähteet
-------

* Liam Foudy The Internet Hockey Databasessa (englanniksi)
* Liam Foudy Eurohockey-sivustolla (englanniksi)
* Liam Foudy *Elite Prospects*. Everysport Media Group AB.  (englanniksi)

### Viitteet

1. 1 2  Liam Foudy The Internet Hockey Databasessa (englanniksi)
2. 1 2 3 4 5  Liam Foudy *Elite Prospects*. Everysport Media Group AB.  (englanniksi)
3. ↑  Liam Foudy Stats, Profile, Bio, Analysis and More *sportsforecaster.com*. XML Team Solutions, LLC. Viitattu 15.8.2018. (englanniksi)
4. ↑  KNIGHTS SIGN PAIR *londonknights.com*.  15.5.2016. London Knights. Viitattu 15.8.2018. (englanniksi)
5. ↑  2018 Sherwin-Williams CHL/NHL Top Prospects Game Rosters *sherwin-williamstopprospects.ca*.  13.12.2017. Toronto, ON:  Canadian Hockey League.  Arkistoitu 19.6.2018. Viitattu 15.8.2018. (englanniksi)
6. ↑  Hedger, Brian: Blue Jackets Select Liam Foudy In First Round Of 2018 NHL Draft  23.6.2018. DALLAS:  Columbus Blue Jackets. Viitattu 15.8.2018. (englanniksi)
7. ↑  Jarmo Kekäläinen julkisti sopimusuutisia *Sportti.com*.  30.7.2018. Sport Content Oy. Viitattu 15.8.2018.
8. ↑
9. ↑

Kanadan joukkue – Jääkiekon MM-kilpailut 2021
2 Schneider |
5 Bernard-Docker |
6 Miller (**A**) |
8 Foudy |
11 Anderson-Dolan |
13 Vilardi |
14 Henrique (**C**) |
17 Danforth |
21 Paul |
22 Hagel |
25 Power |
26 Walker |
27 Bunting |
28 Brown (**A**) |
33 Hill |
35 Kuemper |
38 Ferraro |
44 Comtois |
65 DiPietro |
70 Stecher |
73 Pirri |
74 Beaudin |
88 Mangiapane |
91 Perfetti |
Valmentaja Gerard Gallant